พระราชบัญญัติให้อำนาจปฏิบัติการเกี่ยวกับกองทุนการเงินและธนาคารระหว่างประเทศ พ.ศ. 2494
วันที่ประกาศ: 1972-01-31

content: พระราชบัญญัติ ให้อำนาจปฏิบัติการ เกี่ยวกับกองทุนการเงินและธนาคารระหว่างประเทศ พ.ศ. ๒๔๙๔
content: ในพระปรมาภิไธย พระบาทสมเด็จพระปรมินทรมหาภูมิพลอดุลยเดช รังสิต กรมพระชัยนาทนเรนทร ผู้สำเร็จราชการแทนพระองค์ ให้ไว้ ณ วันที่ ๑๒ มกราคม พ.ศ. ๒๔๙๔ เป็นปีที่ ๖ ในรัชกาลปัจจุบัน
content: โดยที่เป็นการสมควรมีกฎหมายให้อำนาจเพื่อปฏิบัติการเกี่ยวกับกองทุนการเงินระหว่างประเทศและธนาคารระหว่างประเทศเพื่อการบูรณะและวิวัฒนาการ ซึ่งประเทศไทยเป็นสมาชิก พระมหากษัตริย์ โดยคำแนะนำและยินยอมของรัฐสภาจึงมีพระบรมราชโองการให้ตราพระราชบัญญัติขึ้นไว้ ดังต่อไปนี้
sectionNo: 1
content: มาตรา ๑ พระราชบัญญัตินี้เรียกว่า “พระราชบัญญัติให้อำนาจปฏิบัติการเกี่ยวกับกองทุนการเงินและธนาคารระหว่างประเทศ พ.ศ. ๒๔๙๔”
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ในพระราชบัญญัตินี้ “กองทุนการเงิน” หมายความว่า กองทุนการเงินระหว่างประเทศ “ธนาคารระหว่างประเทศ” หมายความว่า ธนาคารระหว่างประเทศเพื่อการบูรณะและวิวัฒนาการ “รัฐมนตรี” หมายความว่า รัฐมนตรีผู้รักษาการตามพระราชบัญญัตินี้ “องค์การตัวแทน” หมายความว่า
sectionNo: 3
content: องค์การการเงินและการคลังที่รัฐมนตรีแต่งตั้งให้เป็นองค์การตัวแทนตามข้อตกลงว่าด้วยกองทุนการเงินระหว่างประเทศและข้อตกลงว่าด้วยธนาคารระหว่างประเทศ เพื่อการบูรณะและวิวัฒนาการ “พนักงานเจ้าหน้าที่” หมายความว่า ผู้ซึ่งรัฐมนตรีแต่งตั้งให้เป็นผู้ดำเนินการตามพระราชบัญญัตินี้
sectionNo: 4
content: มาตรา ๔ ให้รัฐมนตรีมีอำนาจออกตั๋วสัญญาใช้เงินคลังแทนเงินตราไทยให้แก่ธนาคารระหว่างประเทศ แต่จำนวนเงินในตั๋วทั้งสิ้นที่คงอยู่ในขณะใดขณะหนึ่งต้องไม่เกินจำนวนเงินลงทุนที่ต้องจ่ายเป็นเงินตราไทยให้แก่ธนาคารระหว่างประเทศ ตั๋วสัญญาใช้เงินคลังที่ออกตามความในวรรคหนึ่ง ต้องเป็นตั๋วเปลี่ยนมือไม่ได้
sectionNo: 4
content: มีข้อกำหนดไม่ให้คิดดอกเบี้ยและเป็นตั๋วชนิดใช้เงินเมื่อทวงถาม เมื่อได้รับทวงถามให้ใช้เงินตามตั๋วสัญญาใช้เงินคลัง ให้รัฐมนตรีมีอำนาจจ่ายเงินตามจำนวนที่ได้รับทวงถามให้ใช้นั้น
sectionNo: 4 ทวิ
content: มาตรา ๔ ทวิ ให้ธนาคารแห่งประเทศไทยมีอำนาจออกตั๋วสัญญาใช้เงินชนิดเปลี่ยนมือไม่ได้มีข้อกำหนดไม่ให้คิดดอกเบี้ยและเป็นตั๋วชนิดใช้เงินเมื่อทวงถาม เพื่อการชำระเงินแก่กองทุนการเงินแทนเงินตราไทย รวมทั้งเพื่อแทนตั๋วสัญญาใช้เงินคลังที่รัฐมนตรีได้ออกให้แก่กองทุนการเงินไปก่อนแล้ว
sectionNo: 4 ทวิ
content: ตามพระราชบัญญัตินี้และยังมิได้ใช้เงินตามตั๋วนั้นในขณะที่มาตรานี้ใช้บังคับด้วย
sectionNo: 5
content: มาตรา ๕ ในทันทีที่ออกตั๋วสัญญาใช้เงินคลัง เพื่อทดแทนเงินซึ่งได้จ่ายไปตามงบประมาณแผ่นดิน ไม่ว่าเงินนั้นกองทุนการเงินหรือธนาคารระหว่างประเทศจะได้รับแล้วหรือไม่ ให้นำเงินซึ่งไม่ต้องจ่ายเพราะการออกตั๋วสัญญาใช้เงินคลังแทนนั้นส่งเข้าบัญชีเงินคงคลัง
sectionNo: 5
content: บัญชีเงินคงคลังตามความในวรรคก่อนหมายความถึงบัญชีเงินคงคลังบัญชีที่ ๑ ตามที่บัญญัติไว้ในกฎหมายว่าด้วยเงินคงคลัง
sectionNo: 5 ทวิ
content: มาตรา ๕ ทวิ ให้รัฐมนตรีมีอำนาจถือประโยชน์จากสมาชิกภาพในธนาคารระหว่างประเทศทำการแทนรัฐบาลเพื่อกู้เงินและค้ำประกันการกู้เงินของรัฐบาลหรือองค์การของรัฐบาลจากธนาคารแห่งประเทศตามข้อกำหนดและเงื่อนไขที่จะตกลงกัน การกู้เงินดังกล่าวจะเป็นผลสมบูรณ์ต่อเมื่อได้ตราขึ้นเป็นพระราชบัญญัติ บทบัญญัติมาตรานี้
sectionNo: 5 ทวิ
content: ให้ใช้บังคับแก่การกู้เงินและการค้ำประกันการกู้เงินซึ่งได้กระทำตั้งแต่วันที่ ๑ สิงหาคม ๒๔๙๘ เป็นต้นไป
sectionNo: 5 ตรี
content: มาตรา ๕ ตรี ให้ธนาคารแห่งประเทศไทยมีอำนาจถือประโยชน์และรับภาระจากสมาชิกภาพแห่งกองทุนการเงินในนามของรัฐบาลในการดำเนินธุรกรรมทุกประการเกี่ยวกับบัญชีทั่วไปของกองทุนการเงิน รวมตลอดถึงการชำระเงินลงทุน ผลประโยชน์ ภาระค่าใช้จ่าย
sectionNo: 5 ตรี
content: และผลกำไรหรือขาดทุนเนื่องจากการปฏิบัติในการนี้ทั้งสิ้นให้ตกเป็นของธนาคารแห่งประเทศไทย เพื่อประโยชน์แห่งวรรคหนึ่ง ให้ธนาคารแห่งประเทศไทยจ่ายคืนแก่รัฐบาลซึ่งทองคำเฉพาะส่วนที่มิใช่สินทรัพย์อันเป็นทุนสำรองเงินตราและเงินตราไทย
sectionNo: 5 ตรี
content: ที่ได้จ่ายแก่กองทุนการเงินเป็นการชำระเงินลงทุนไปแล้วก่อนวันที่มาตรานี้ใช้บังคับ
sectionNo: 5 จัตวา
content: มาตรา ๕ จัตวา ให้ผู้ว่าการธนาคารแห่งประเทศไทยเป็นผู้ว่าการของประเทศไทยในกองทุนการเงินโดยตำแหน่ง ส่วนผู้ว่าการสำรองของประเทศไทยในกองทุนการเงินให้รัฐมนตรีเป็นผู้แต่งตั้ง
sectionNo: 5 เบญจ
content: มาตรา ๕ เบญจ ให้ธนาคารแห่งประเทศไทยเป็นผู้พิจารณาเรื่องต่าง ๆ ในการใช้สิทธิออกเสียงและดำเนินการตามข้อตกลงว่าด้วยกองทุนการเงินเกี่ยวกับบัญชีทั่วไป แล้วเสนอผลของการนั้นให้รัฐมนตรีทราบ
sectionNo: 5 เบญจ
content: ในกรณีที่เป็นการผูกพันนโยบายเศรษฐกิจของประเทศตามเงื่อนไขการใช้ทรัพยากรของกองทุนการเงินหรือในกรณีที่เกี่ยวกับนโยบายสำคัญอื่น ๆ ต้องได้รับอนุมัติจากรัฐมนตรีก่อน
sectionNo: 6
content: มาตรา ๖ ให้รัฐมนตรีมีอำนาจแต่งตั้งองค์การตัวแทนและพนักงานเจ้าหน้าที่ การแต่งตั้งให้ประกาศในราชกิจจานุเบกษา
sectionNo: 7
content: มาตรา ๗ องค์การตัวแทนมีอำนาจหน้าที่เก็บและรวบรวมสถิติใด ๆ อันจำเป็นในการปฏิบัติตามข้อผูกพันในฐานะที่ประเทศไทยเป็นสมาชิกของกองทุนการเงินและธนาคารระหว่างประเทศ และเพื่อการนี้ให้มีอำนาจเรียกร้องให้บุคคลใด ๆ ยื่นรายการแสดงข้อความและตัวเลขอันเกี่ยวแก่สถิติใด ๆ ได้
sectionNo: 7
content: ในกรณีที่บุคคลทำการร่วมกันเป็นห้างหุ้นส่วนสามัญที่มิได้จดทะเบียน องค์การตัวแทนอาจเรียกร้องให้ห้างหุ้นส่วนนั้นยื่นรายการสำหรับกิจการของห้างหุ้นส่วน ในกรณีเช่นว่านี้ถ้าห้างหุ้นส่วนนั้นมีผู้จัดการ ให้หน้าที่ที่จะต้องปฏิบัติตามคำเรียกร้องตกอยู่แก่ผู้จัดการ ถ้าไม่ปรากฏตัวผู้จัดการ
sectionNo: 7
content: ให้ตกแก่ผู้เป็นหุ้นส่วนทุกคน คำเรียกร้องให้ยื่นรายการ จะประกาศในราชกิจจานุเบกษาแก่บุคคลทั่วไปที่เกี่ยวข้อง หรือจะทำเป็นหนังสือส่งถึงบุคคลใดโดยเฉพาะก็ได้
sectionNo: 8
content: มาตรา ๘ การเรียกร้องให้ยื่นรายการตามความในมาตรา ๗ ให้กระทำได้เฉพาะในเรื่องต่อไปนี้ และเรื่องที่รัฐมนตรีประกาศตามความในมาตรา ๙ (๑) ปริมาณทองคำและเงินปริวรรตต่างประเทศ ที่บุคคล องค์การธนาคาร และองค์การการเงินถืออยู่ในประเทศและต่างประเทศ (๒) การผลิตทองคำ (๓)
sectionNo: 8
content: ทองคำที่ส่งออกและนำเข้าในราชอาณาจักรแยกตามประเทศต้นทางและปลายทาง (๔) สินค้าที่ส่งออกและนำเข้าทั้งสิ้นและราคาแยกตามประเทศต้นทางและปลายทาง (๕) ดุลย์ชำระเงินระหว่างประเทศรวมทั้งการค้าด้วยสิ่งของและบริการ การทำความตกลงเกี่ยวกับทองคำและเงินลงทุน และการอื่น (๖) การลงทุนหาผลประโยชน์ระหว่างประเทศ คือ
sectionNo: 8
content: การลงทุนหาผลประโยชน์ภายในราชอาณาจักร โดยผู้ลงทุนหาผลประโยชน์อยู่ในต่างประเทศ และการลงทุนหาผลประโยชน์ในต่างประเทศโดยผู้ลงทุนหาผลประโยชน์อยู่ในราชอาณาจักร (๗) รายได้ของชาติ (๘) ดัชนีราคา คือดัชนีของราคาสินค้าในตลาดขายส่งและขายปลีก และราคาสินค้าส่งออกนอกและนำเข้าในราชอาณาจักร (๙)
sectionNo: 8
content: อัตราซื้อและขายเงินตราต่างประเทศ
sectionNo: 9
content: มาตรา ๙ ให้รัฐมนตรีมีอำนาจกำหนดเรื่องที่จะให้บุคคลยื่นรายการเพิ่มเติมจากที่ได้ระบุไว้ในมาตรา ๘ อีก ได้เป็นครั้งคราวตามความจำเป็น การกำหนดเรื่องที่จะให้บุคคลยื่นรายการและตัวเลขตามความในวรรคก่อน ให้ประกาศในราชกิจจานุเบกษา
sectionNo: 10
content: มาตรา ๑๐ คำเรียกร้องให้ยื่นรายการต้องระบุแบบซึ่งจะให้ผู้ถูกเรียกร้องกรอกข้อความและตัวเลข กับทั้งต้องกำหนดระยะเวลาที่จะต้องยื่น และระบุสถานที่ที่จะยื่นหรือผู้ที่จะรับรายการนั้นด้วย และจะกำหนดให้ยื่นเป็นครั้งคราวหรือเป็นการประจำตามระยะเวลาก็ได้
sectionNo: 10
content: แต่ต้องกำหนดเวลาพอสมควรเพื่อให้ผู้มีหน้าที่ยื่นรายการปฏิบัติการตามคำเรียกร้องนั้นได้ด้วย
sectionNo: 11
content: มาตรา ๑๑ คำเรียกร้องให้ยื่นรายการตามความในมาตรา ๗ วรรคท้ายนั้น เมื่อได้ประกาศในราชกิจจานุเบกษาแล้วก็ดี เมื่อได้ส่งถึงบุคคลใดโดยได้นำส่งแก่บุคคลนั้นเองหรือส่งแก่ผู้ใดที่มีอายุเกินยี่สิบปีซึ่งอยู่อาศัย หรือทำงานในบ้านเรือน หรือที่สำนักทำการงานที่ปรากฏว่าเป็นของบุคคลนั้นแล้วก็ดี
sectionNo: 11
content: ให้ถือว่าบุคคลผู้มีหน้าที่ยื่นรายการได้ทราบแล้ว
sectionNo: 12
content: มาตรา ๑๒ ผู้ใดทำสัญญากับธนาคารหรือบุคคลอื่นใดที่ประกอบธุรกิจเกี่ยวกับเงินปริวรรตต่างประเทศ ผู้นั้นต้องแสดงเป็นหนังสือซึ่งข้อความและตัวเลขแก่ธนาคาร หรือบุคคลอื่นนั้นตามความจำเป็นที่ธนาคารหรือบุคคลอื่นนั้นจำต้องยื่นรายการตามความในมาตรา ๗ ผู้มีหน้าที่แสดงข้อความและตัวเลขตามความในวรรคก่อน
sectionNo: 12
content: ไม่จำต้องยื่นรายการตามมาตรา ๗
sectionNo: 13
content: มาตรา ๑๓ เมื่อพนักงานเจ้าหน้าที่มีเหตุอันควรสงสัยว่า ข้อความหรือตัวเลขที่ปรากฏในรายการใดเป็นเท็จ หรือขาดตกบกพร่อง
sectionNo: 13
content: พนักงานเจ้าหน้าที่มีอำนาจสั่งให้บุคคลผู้ยื่นหรือบุคคลที่เกี่ยวข้องหรือบุคคลอื่นที่เชื่อว่ามีความรู้เกี่ยวกับข้อความหรือตัวเลขนั้นมาให้ถ้อยคำหรือแสดงสมุดบัญชีหรือเอกสารประกอบตามความต้องการ และให้พนักงานเจ้าหน้าที่มีอำนาจเข้าไปในสถานที่ใด ๆ
sectionNo: 13
content: ในระหว่างเวลากลางวันเพื่อตรวจสอบความถูกต้องของข้อความหรือตัวเลขนั้นได้ ผู้ครอบครองสถานที่ที่พนักงานเจ้าหน้าที่เข้าไปนั้นจะต้องให้ความสะดวกแก่พนักงานเจ้าหน้าที่ตามสมควร
sectionNo: 14
content: มาตรา ๑๔ ข้อความและตัวเลขที่ปรากฏในรายการที่ยื่นตามความในพระราชบัญญัตินี้ก็ดี หรือที่ธนาคารหรือผู้ประกอบธุรกิจเกี่ยวกับเงินปริวรรตต่างประเทศได้มาตามมาตรา ๑๒ ก็ดี หรือที่พนักงานเจ้าหน้าที่ได้มาจากการตรวจสอบตามมาตรา ๑๓ ก็ดี บุคคลใดได้รู้มาเนื่องจากตำแหน่งหน้าที่
sectionNo: 14
content: จะนำความรู้นี้ไปใช้เป็นประโยชน์แก่ตนเองหรือผู้อื่น หรือจะนำออกเปิดเผยโดยระบุเป็นรายบุคคลหรือห้างหุ้นส่วนไม่ได้ ทั้งนี้ เว้นแต่จะเป็นการปฏิบัติภายในวงการเกี่ยวกับกองทุนการเงินและธนาคารระหว่างประเทศ หรือได้รับความยินยอมเป็นหนังสือจากบุคคลผู้ยื่นรายการ หรือผู้แสดงข้อความและตัวเลขตามมาตรา ๑๒
sectionNo: 14
content: หรือที่จำเป็นต้องเปิดเผยเพื่อประโยชน์แก่การสอบสวนหรือพิจารณาคดีซึ่งมีผู้ต้องหาหรือจำเลยในการกระทำผิดต่อพระราชบัญญัตินี้
sectionNo: 15
content: มาตรา ๑๕ สัญญาว่าด้วยการปริวรรตอันเกี่ยวด้วยเงินตราของประเทศใดที่เป็นสมาชิกแห่งกองทุนการเงินหากขัดต่อกฎหมายว่าด้วยการควบคุมการแลกเปลี่ยนเงินของประเทศนั้นที่ใช้อยู่หรือตราขึ้นอันสอดคล้องกับข้อตกลงว่าด้วยกองทุนการเงินระหว่างประเทศไม่มีผลบังคับในประเทศไทย
sectionNo: 15
content: ในกรณีเป็นที่สงสัยหรือไม่ทราบว่ากฎหมายว่าด้วยการควบคุมการแลกเปลี่ยนเงินของประเทศใดประเทศหนึ่งมีอยู่อย่างไร หรือสอดคล้องกับข้อตกลงว่าด้วยกองทุนการเงินระหว่างประเทศหรือไม่ ให้ถือตามที่กองทุนการเงินแจ้งมา
sectionNo: 16
content: มาตรา ๑๖ ผู้ใด โดยไม่มีข้อแก้ตัวอันชอบด้วยเหตุผลไม่ยื่นรายการตามคำเรียกร้องซึ่งองค์การตัวแทนเรียกร้องให้ยื่นตามความในพระราชบัญญัตินี้ก็ดี ไม่แสดงข้อความหรือตัวเลขตามความในมาตรา ๑๒ ก็ดี มีความผิดต้องระวางโทษปรับไม่เกินห้าพันบาท
sectionNo: 17
content: มาตรา ๑๗ ผู้ใด โดยรู้อยู่แล้ว (๑) เอาความเท็จมาแสดงในรายการที่ยื่นตามคำเรียกร้องขององค์การตัวแทนซึ่งเรียกร้องให้ยื่นตามความในพระราชบัญญัตินี้ (๒) เอาข้อความหรือตัวเลขอันเป็นเท็จมาแสดงต่อธนาคารหรือบุคคลอื่น ซึ่งต้องแสดงตามความในมาตรา ๑๒ หรือ (๓) ให้ถ้อยคำเท็จ
sectionNo: 17
content: หรือแสดงสมุดบัญชีหรือเอกสารอันเป็นเท็จต่อพนักงานเจ้าหน้าที่ซึ่งปฏิบัติการตามความในมาตรา ๑๓ มีความผิดต้องระวางโทษปรับไม่เกินห้าพันบาท หรือจำคุกไม่เกินสามเดือน หรือทั้งปรับทั้งจำ
sectionNo: 18
content: มาตรา ๑๘ ผู้ใดฝ่าฝืนคำสั่งของพนักงานเจ้าหน้าที่ซึ่งได้สั่งตามมาตรา ๑๓ มีความผิดต้องระวางโทษปรับไม่เกินสองพันบาท
sectionNo: 19
content: มาตรา ๑๙ ผู้ใดไม่ให้ความสะดวกแก่พนักงานเจ้าหน้าที่ตามที่บัญญัติไว้ในมาตรา ๑๓ มีความผิดต้องระวางโทษปรับไม่เกินสองร้อยบาท
sectionNo: 20
content: มาตรา ๒๐ ผู้ใดฝ่าฝืนมาตรา ๑๔ มีความผิดต้องระวางโทษปรับไม่เกินหนึ่งหมื่นบาท หรือจำคุกไม่เกินหนึ่งปี หรือทั้งปรับทั้งจำ
sectionNo: 21
content: มาตรา ๒๑ ให้รัฐมนตรีว่าการกระทรวงการคลังรักษาการตามพระราชบัญญัตินี้ และให้มีอำนาจออกกฎกระทรวงเพื่อปฏิบัติการตามพระราชบัญญัตินี้ กฎกระทรวงนั้น เมื่อได้ประกาศในราชกิจจานุเบกษาแล้วให้ใช้บังคับได้
content: ผู้รับสนองพระบรมราชโองการ จอมพล ป. พิบูลสงคราม นายกรัฐมนตรี
sectionNo: ฉบับที่ 2
content: พระราชบัญญัติให้อำนาจปฏิบัติการเกี่ยวกับกองทุนการเงินและธนาคารระหว่างประเทศ (ฉบับที่ ๒) พ.ศ. ๒๔๙๘
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
content: หมายเหตุ :- เหตุผลในการประกาศใช้พระราชบัญญัติฉบับนี้ คือ เนื่องจากรัฐบาลและองค์การของรัฐบาล เช่น การรถไฟ และการท่าเรือ ได้เจรจากู้เงินจากธนาคารโลก เพื่อนำมาใช้จ่ายลงทุนในพัฒนาการทางเศรษฐกิจด้านต่าง ๆ ของประเทศ บางรายก็เจรจาเป็นผลสำเร็จแล้วตั้งแต่เดือนสิงหาคมนี้ เช่นการรถไฟ
content: ในการนี้จึงจำเป็นที่จะต้องมีกฎหมายใช้บังคับเป็นการย้อนหลังให้รัฐบาลดำเนินการได้โดยประจักษ์ชัดแจ้งขึ้น เพื่อให้รัฐบาลถือประโยชน์ในฐานะเป็นสมาชิกธนาคารระหว่างประเทศเพื่อการบูรณะและวิวัฒนาการทำการกู้เงินหรือค้ำประกันการกู้เงินจากธนาคารดังกล่าว
sectionName: ประกาศของคณะปฏิวัติฉบับที่ 61
content: ประกาศของคณะปฏิวัติฉบับที่ ๖๑
content: โดยที่คณะปฏิวัติพิจารณาเห็นว่า ภาระปฏิบัติการกับกองทุนการเงินระหว่างประเทศซึ่งประเทศไทยเป็นสมาชิกนั้นในส่วนใหญ่และสำคัญเป็นธุรกรรมเกี่ยวกับการธำรงเสถียรภาพในค่าเสมอภาคของบาท และการซื้อขายเงินตราต่างประเทศ ระหว่างประเทศไทยกับกองทุนการเงินระหว่างประเทศ
content: ซึ่งโดยปกติอยู่ในหน้าที่ของธนาคารแห่งประเทศไทยอยู่แล้ว สมควรจะให้ธนาคารแห่งประเทศไทยเป็นผู้ถือประโยชน์และรับภาระจากสมาชิกภาพในกองทุนการเงินระหว่างประเทศในนามของรัฐบาลในการดำเนินธุรกรรมทุกประการเกี่ยวกับบัญชีทั่วไปของกองทุนการเงินระหว่างประเทศได้เองโดยตรง
content: จำเป็นต้องแก้ไขเพิ่มเติมกฎหมายว่าด้วยการให้อำนาจปฏิบัติการเกี่ยวกับกองทุนการเงินและธนาคารระหว่างประเทศให้สมบูรณ์ยิ่งขึ้น
sectionNo: 4
content: ข้อ ๔ ประกาศของคณะปฏิวัติฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป